दादे दी इच्छा नू पोती ने जज बण कीता पूरा
यूंतो बहुत से बच्चे डाक्टर-अफसर बनते हैं। लेकिन नकोदर कस्बे के लोगों के लिए इस बार खुशी अलग है। बेटी जज बनी है। गली-नुक्कड़ों पर चर्चा रही। डा. अंबेडकर चौक के पास जैसे ही दुकानदार को पूछा - लद्दड़ पैलेस कित्थे है? दुकानदार पड़ोसी से बोला- इन्हां ने भी काले दे घर जाणा ए...। पैलेस के पीछे संकरी गली में बने घर में पहुंचे तो रौनक लगी थी। लॉबी का टेबल फूलों के गुच्छों और लड्डुओं से भरा था। जालंधर में एलएलबी और पंजाब यूनिवर्सिटी में एलएलएम के बाद जज बनी श्रुति को बधाइयां देने वाले सारा दिन आते रहे।
श्रुतिकी दादी कर्मजीत कौर कहती हैं - ऐहदेदादा जी कोर्ट विच्च बेलिफ सीगे। असीं तां रैंहदे जजां-वकीलां विच्च सां। कैंदे सन - मैं आपणे मुंडेआं नूं जज बणाउणा ए। जद इसने वकीली पड़नी शुरू कीती तां ओह बहुत खुश होए। एह रोज कालेज तों के उन्हां नाल वकीली दीयां गल्ला करदी। अज्ज इसदे दादा जी दुनिया विच्च नईं। पर ऐसने ओहनां दा सुपणा हुण पूरा कीता ऐ...। पास ही बैठे ताया तीर्थ राम ने कहा कि मैंने 1982 में ग्रेजुएशन की थी। मैं भी राओ स्टडी सेंटर की किताबें खरीदरकर लाया।
आईएएस की तैयारी शुकू की। इस बीच छोटे भाई सुरिंदर की सेहत को लेकर दिक्कत गई। सर्जरी हुई। आर्थिक तौर पर परिवार संघर्ष में था। तभी मैंने तैयारी छोड़ बाकी परीक्षाएं दीं, जिससे बैंक में नौकरी मिल गई। मैंने वो किताबें आज भी संभालकर रखी हैं। बच्चे कहते हैं : पापा ये क्यों रखी हुई हैं? श्रुति के जज बनने पर आज बताता हूं। मुझे इन किताबों से मोह है। मेरे सपने में जो अधूरापन था, वो आज पूरा हो गया है।
श्रुतिकहती हैं - एग्जामकी तैयारी के लिए संसाधनों से ज्यादा जज्बा जरूरी है। मेरे पेरेंट्स ने पूरा साथ दिया। इस पर पास ही बैठे पिता सुरिंदर कुमार काला बोले - मुझे पता होता था कि बेटी हमेशा मैरिट में ही आएगी। एलएलएम में यूनिवर्सिटी में दूसरे नंबर पर थी। मेरा काम तो इतना था कि वह कोशिश करे। पति की बात को सीतल ने पूरा किया। बोलीं : बेटे प्रिंस अभी पढ़ रहा है। जब बच्चे सफल होते हैं तो मां-बाप की थकावट खुद ही उतर जाती है।
श्रुति के छोटे भाई प्रिंस अभी पढ़ रहे हैं। कजन देवेयांशू डेढ़ साल से बैंक आफ बड़ौदा में जाब कर रहे हैं। दूसरे कजन हिमांशू ने एमबीबीएस की है। इन दिनों फरीदकोट में एमडी कर रहे हैं।
पहले ही कोशिश में यूं किया टैस्ट पास
}पहलानिजीतजुर्बा : जीएनडीयूके रीजनल सेंटर में वकालत करने के बाद एलएलएम की पढ़ाई शुरु की। इसके साथ ही खुद को पीसीएस के लिए तैयार किया।
}लुधियाना में कोचिंग ली।
}एग्जाम पर एकाग्रता रखी। कैरियर को लेकर द्वंद नहीं।
}सेल्फ मोटीवेशन इस बात को लेकर थी कि पब्लिक सर्विस वाले सेक्टर में काम करना।
(जैसाश्रुति ने बताया।)
hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva awa_Deva